stanford-oval/wikipedia huggingface dataset:
רדהנים
סוף העידן הרדהני

נפילת שושלת טאנג בסין ב-908, ונפילת כגן הכוזרי כשישים שנה אחר כך, הובילו לתוהו ובוהו ברחבי אירו-אסיה, הקווקז, וסין. דרכי המסחר נהפכו לא יציבות ולא בטוחות. מצב זה הועצם עקב פלישות של שבטים טורקמנים לפרס ולמזרח התיכון. גם דרך המשי קרסה לכמה מאות שנים.
במקביל, הקיטוע וההתפצלות של עולם האסלאם ושל העמים הנוצריים למדינות קטנות יותר פתחה בפני סוחרים לא-יהודיים הזדמנויות להיכנס לשוק זה. באותה עת החל להתפתח המרקנטיליזם בערי המדינה באיטליה, במיוחד בג'נובה, בוונציה, בפיזה ובאמאלפי, והאירופים החלו לראות ברדהנים גורם תחרותי לא רצוי.
כלכלת אירופה הושפעה עד הייסוד מהיעלמם של הרדהנים. כך למשל, תבלינים רבים שבהם השתמשו בימי הביניים המוקדמים נעלמו לחלוטין מאירופה במאה ה-10. בעבר נהנו היהודים ממונופול על הסחר בתבלינים.
ראו גם

מדבר היהודים
פשטונים
יהודי ההרים
כוזרים
לקריאה נוספת

משה גיל, במלכות ישמעאל בתקופת הגאונים, תל–אביב 1997, כרך א, עמודים 611–635
הערות שוליים

↑  ראשיתה של אירופה, האוניברסיטה הפתוחה, כרך ד, יחידה 8, חלק ב (כתבה: דפנה אפרת), פרק ה: עולם האסלאם ואירופה הנוצרית בימי הביניים המוקדמים, עמ' 130: רַאדַ'אנִים.
1 2  Gil, Moshe. "The Radhanite Merchants and the Land of Radhan." Journal of the Economic and Social History of the Orient 17:3 (1976). 299–328
1 2 3  "China." Encyclopedia of World Trade: From Ancient Times to the Present, vol. 1, ed. Cynthia Clark Northrup, p. 29. Armonk, NY: M.E. Sharpe, 2005
↑  Bareket, Elinoar. "Rādhānites". Jewish Civilization: An Encyclopedia. Norman Roth, ed. Routledge, 2002. pp 558–561
↑  Schipper, Itzhak. "Dzieje Gospodarcze Żydów Korony i Litwy w Czasach Przedrozbiorowych." Żydzi w Polsce Odrodzonej, ed. A. Hafftka et al. Warsaw, 1936
↑  Brook, Kevin. The Jews of Khazaria. 2nd ed. Rowman & Littlefield Publishers, Inc, 2006
↑  Bendiner, Elmer. The Rise and Fall of Paradise. New York: Putnam Books, 1983
↑  Adler, Elkan. Jewish Travellers in the Middle Ages. New York: Dover Publications, 1987
↑  Pritsak, Omeljan. "The Khazar Kingdom's Conversion to Judaism." Harvard Ukrainian Studies 3:2 (Sept. 1978)
↑  Rabinowitz, Louis. Jewish Merchant Adventurers: A Study of the Radanites. London: Edward Goldston, 1948
דמות סוחר זר, ייתכן שיהודי-רדהני, במאה השביעית לספירה בסין בעת שושלת טאנג.
אדלברט מפראג מפציר בבולסלאוס השני, דוכס בוהמיה (אנ'), לשחרר עבדים נוצרים על ידי אדוניהם, סוחרים יהודים. דלת גנייזנו, שנת 1170 לערך.
רוב המסחר של הרדהנים בין טנג'יר למסופוטמיה נעשה על ידי שיירות גמלים.
סירת דוו (Dhow) אשר שימשה למסחר באוקיינוס ההודי
זאהדאן

| --- | --- |
סמל העירסמל העיר
פוטומונטז' של זאהדאן
פוטומונטז' של זאהדאן
 מדינה:  איראן איראן
 פרובינציה:  סיסתאן ובַלוּצֶ'סְתאן
 גובה:  1,352 מטרים
 אוכלוסייה:  ‏
  ‑ בעיר:  587,730 (2016)
 קואורדינטות:  29°29′47″N 60°51′46″E﻿ / ﻿29.496388888889°N 60.862777777778°E﻿ / 29.496388888889; 60.862777777778 
 אזור זמן:  UTC +3:30
 https://zahedan.ir
  מפת מיקום  מפה מפורטת   (למפת איראן מוגדלת) טהראן משהד כרג' אספהאן תבריז שיראז קום אהוואז רשת כרמאנשאה בנדר עבאס אפגניסטן פקיסטן טורקמניסטן אוזבקיסטן אזרבייג'ן ארמניה טורקיה עיראק כווית ערב הסעודית  קטר איחוד האמירויות הערביות ע. הים הכספי  המפרץ הפרסי  מפרץ עומאןזאהדאן(למפת איראן רגילה) טהראן משהד כרג' אספהאן תבריז שיראז קום אהוואז רשת כרמאנשאה בנדר עבאס אפגניסטן פק. טורקמניסטן או. אזר. א. ט. עיראק כ. ערב הסעודית  ק. אי. ע. הים הכספי  המפרץ הפרסי  מפרץ עומאןזאהדאן  he tabBackground:;tabBorder:#aaa;defaultTab:0;
זאהדאן (בפרסית: ‏زاهدانקובץ:Fa-Zahedan.ogg‏Ⓘ‏) היא עיר הבירה של פרובינציית סיסתאן ובלוצ'סתאן שבדרום-מזרח איראן.
מיקום וגאוגרפיה

העיר שוכנת בגובה 1,352 מטרים מעל פני הים, כ-41 ק"מ בקוו אווירי, דרומית למשולש הגבולות איראן–פקיסטן–אפגניסטן, מרוחקת כ-1,120 ק"מ דרומית מזרחית לבירה טהראן, וכ-764 ק"מ דרומית מזרחית למשהד.
אטימולוגיה

העיר הייתה ידועה בשם דוזאב (Duzzap, או: Dozz-aab, או: Duzdab) שמשמעותו  המילולית - "גנב מים", שם שניתן לתצורת אדמה חולית שבולעת במהירות את המים שיורדים עליה. השם הוחלף לזאהדן על ידי האקדמיה האיראנית לתרבות, שהוקמה בתקופת שלטונו של רזא שאה פהלווי בשנות ה-30 ומשמעותו בפרסית: "חכמים", "צדיקים".
על פי הפולקלור המקומי, השם הוחלף לאחר שהשאה היה בסיור בעיר וראה קבוצת גברים עם טורבן, זקן ארוך ולבושים גלימות לבנות וכאשר שאל את המקומיים, הוא נענה שאלו זאהידים, כלומר אנשים קדושים מהודו ואז החליט השאה להחליף את שם העיר לזאהדן, עיר האנשים הקדושים.
היסטוריה

במסמך משנת 1887 מוזכר היישוב דוזאב שסובל מפשיטות של כנופיות שודדים. בתקופת כהונתו של אמיר כביר הממשל המרכזי ביקש מהשליט של סיסתאן ובלוצ'יסתאן לשקם את דוזאב ואת חרמכ (אנ') (כ-60 קילומטרים צפונית לדוזאב) והשליט הקים מצודה צבאית בקרבת דזדאב. כעבור כ-5 שנים, בשנת 1893, דוזאב נזכר כמקום מיושב עם מאה משפחות, שתי תעלות מים ואדמות עם דגנים.
במלחמת העולם הראשונה כבשו הבריטים את האזור והאריכו את מסילת הברזל ההודית לזאהדאן וכן בנו ליד העיר שדה תעופה. סביב שני הפרויקטים האלו קמה העיר החדשה.
היסטוריה > טבח אוקטובר 2022

ב-30 בספטמבר 2022, המשטרה בזאהדן דיכאה באלימות הפגנות של באלוצ'ים שהפגינו מול תחנת משטרה בתגובה לאונס נערה באלוצ'ית על ידי מפקד המשטרה בעיר צ'בהאר (אנ'). כתוצאה מירי השוטרים נהרגו כ-100 איש.   שר החוץ של איראן הגיב כי "גורמים מאורגנים" שיבשו הפגנות שלום "במטרה להפוך את ההפגנות לאלימות, כאוס וטבח של אזרחים חפים מפשע וכוחות משטרה". ההפגנות נמשכו עד סוף אוקטובר 2022 וכוחות המשטרה ומשמרות המהפכה ירו על מפגינים נוספים. לא ידוע מספר הנפגעים.
דמוגרפיה

רוב התושבים הם סיסתאנים ובלוצ'ים, סונים (מיעוט בתוך רוב האוכלוסייה השיעית באיראן).
על פי מפקד האוכלוסין האחרון של איראן משנת 2016 מתגוררים בעיר 587,730 בני אדם, עובדה ההופכת אותה לעיר הגדולה בדרום-מזרח איראן, לעיר הגדולה באיראן שנמצאת ממזרח למשהד, ולעיר ה-12 בגודלה במדינה.[דרוש מקור]
תחבורה

בעיר יש מספר תחנות אוטובוס ומסוף אוטובוסים גדול. לעיר מגיעה שלוחה של מסילת רכבת, שמסתעפת מקו הרכבת הרציף. בעיר יש שתי תחנות רכבת: אחת בפאתיה, בסמוך לאזור התעשייה שלה. והשנייה במרכזה, ליד בתי החולים בעיר.
ממזרח לעיר יש שדה תעופה בינלאומי ובו שני מסלול טיסה מקבילים.
תחבורה > פרויקט הרחבת נמל צ'בהאר ובניית מסילת רכבת לזאהדאן

במאי 2016, הודו ואיראן חתמו על הסכם דו-צדדי: הודו תשפץ חלק מנמל צ'בהאר (אנ') ותבנה בו מתקן טיפול במכולות באורך 600 מטר. בנוסף תשתתף הודו בבניית מסילת רכבת בין הנמל לבין זאהדאן. מסילה בתוואי זה מקצרת את אורך המסלול היבשתי מהנמל לגבול אפגניסטן ומאפשרת להודו לסחור עם אפגניסטן ללא תלות בנמל קראצ'י פקיסטן. באוקטובר 2017, המשלוח הראשון של חיטה מהודו לאפגניסטן נשלח דרך נמל צ'באהר. בדצמבר 2018 השתלטה הודו על פעילות הנמל. בעקבות הטלת סנקציות על איראן על ידי ממשל טראמפ, חברות זרות נרתעו מלהשתתף בהרחבת הנמל וב-2019 נוצלה רק 10% מהקיבולת הכוללת של הנמל (8.5 מיליון טון).
במקביל לפיתוח הנמל, התחייבה הודו להשתתף במימון העלויות של הנחת 750 קילומטרים מסילת ברזל מנמל צ'בהאר לרשת הרכבות האיראנית, דרך זאהדן. המסילות הראשונות הונחו בנובמבר 2020 וההפעלה הייתה מתוכננת ל-2024, אך בשל עיכובים שונים העבודה רחוקה מלהסתיים.
מוסדות אקדמאיים

בעיר ממוקמות כמה אוניברסיטאות:
אוניברסיטת סיסתאן ובלוצ'סתאן (אנ'), השנייה בגודלה באיראן.
האוניברסיטה האיסלאמית הפתוחה של זאהדאן.
אוניברסיטת זאהדאן למדעי הרפואה.
ספורט

בעיר שוכן אצטדיון זאהדאן שבו 15,000 מושבים. האצטדיון נבנה בשנת 2008.
מזג אוויר

מזג האוויר בזאהדן חם ויבש ברוב ימות השנה.
הערות שוליים

1 2  زاهدان, rch.ac.ir
↑  Zahedan, Iran Tour and Travel with IranianTours (באנגלית בריטית)
↑  Ajay Kamalakaran, When a small Sikh community thrived in an Iranian border town, Scroll.in, ‏2021-12-11 (באנגלית)
↑  عرفان عزیزی, سابقه تاریخی شهر زاهدان, 2012-01-01
↑  All Eyes On Balochistan – Remembering The Victims Killed By The Islamic Republic Of Iran In The Zahedan Massacre, MEMRI (באנגלית)
↑  Cora Engelbrecht, Nilo Tabrizy, Ishaan Jhaveri, ‘It Was a Massacre’: How Security Forces Cracked Down in Southeastern Iran, nytimes.com, ‏Oct. 14, 2022
↑  List of all airports in Iran, airport-authority.com
↑  India, Iran moving forward on redeveloping Chabahar port | JOC.com, web.archive.org, ‏2016-07-14
1 2  "Chabahar Port to Leverage Afghan-India Commercial Relations", web.archive.org, ‏November 13, 2016
↑  Zabihullah Jahanmal
25  - Edited: 26 OCTOBER 2017, India’s First Shipment of Wheat To Enter Via Chabahar, tolonews.com, ‏25 אוקטובר 2017
↑  Rezaul H Laskar, ndia takes over operations of Iran’s strategic Chabahar Port, can bypass Pak on way to Afghanistan, hindustantimes.com, ‏Dec 24, 2018
↑  US, Iran tensions may put India’s Chabahar dreams on hold, www.aa.com.tr
↑  https://plus.google.com/113403756129291503583, Chabahar Port Operations Rise 50%, Financial Tribune, ‏2019-11-01 (באנגלית)
↑  Zahedan-Chabahar railway to be completed by Mar. 2024, Tehran Times, ‏2022-03-04 (באנגלית)
↑  Subhash Narayan, India, Iran may restart rail connectivity project between Chabahar and Zahedan, livemint.com, ‏1 יולי 2024
↑  دانشگاه آزاد اسلامی واحد زاهدان, iauzah.ac.ir
↑  خانه, www.zaums.ac.ir
| --- | --- |
בקרת זהויות :  MusicBrainz: 4e4b99b0-4e42-4ba0-9f2b-62d54a8ce688 
זאהדאן העיר העתיקה
אוניברסיטת סיסתאן ובלוצ'סתאן
הכוחות המזוינים של הודו

| --- | --- |


 מדינה:  הודו
 תקופת הפעילות:  1949–הווה (כ־76 שנים) 
 זרועות בצבא:  הצבא ההודי הצבא ההודי  חיל האוויר ההודי חיל האוויר ההודי  חיל הים ההודי חיל הים ההודי  משמר החופים ההודי משמר החופים ההודי
 מנהיגות
 המפקד העליון:  נשיא הודו 
 ראש הצבא:  אדמירל סוניל לנבה
 כוח אדם
 סוג שירות:  התנדבותי
 גיל הגיוס:  18
 זמינות לשירות צבאי מכלל האוכלוסייה:  600-650 מיליון (2017)
 מתאימים לשירות צבאי מכלל האוכלוסייה:  500 מיליון (2017)
 כוחות פעילים:  1,400,000
 כוחות מילואים:  2,150,000
 תקציב
 תקציב שנתי:  53.1 מיליארד דולר (2017)
 אחוזי תמ"ג:  2.1% (2016)
 
| --- | --- |

 
 זרועות
  הצבא ההודי
  חיל הים ההודי
  חיל האוויר ההודי
 עיטורים ומבנה פיקודי
 עיטורי הכוחות המזוינים של הודו
 דרגות הכוחות המזוינים של הודו
 היסטוריה צבאית
 היסטוריה צבאית של הודו
 היסטוריה של הודו
הכוחות המזוינים של הודו (דוונאגרי: भारतीय सशस्त्र सेनाएं, אנגלית: The Indian Armed Forces) הוא שמם של כלל הכוחות הצבאיים של הרפובליקה של הודו.
הכוחות מורכבים משלוש קובצות עיקריות: צבא היבשה, חיל האוויר ההודי וחיל הים ההודי, בנוסף, הכוחות המזוינים של הודו נתמכים על ידי כוחות המשטרה ההודית, משמר החופים ההודי וכוח הגבול המיוחד, פיקודים ומוסדות שונים כגון פיקוד הכוחות האסטרטגיים, פיקוד אנדמן וניקובר ומטה ההגנה המשולב. בנוסף לארגונים פרו-צבאיים נוספים.
בראש הכוחות המזוינים עומד נשיא הודו, והם נמצאים בניהולו של משרד ההגנה תחת שר ההגנה.
עם 1.4 מיליון אנשי צבא פעילים, זהו צבא המתנדבים הגדול בעולם. והצבא השני בגודלו בעולם. ויש לו גם את תקציב הביטחון השלישי בגודלו בעולם. הודו נמצאת במקום הראשון ביבוא נשק (2012).
יום השנה לכוחות המזוינים מצוין ב-7 בדצמבר.
חילות הודו נחשבים מודרניים ונמצאים בהליך מודרניזציה מואץ עם השקעות הולכות וגדלות היציבות לאורך השנים בציוד מתקדם ובפיתוח. בין השאר קיים שיתוף פעולה נרחב עם חיל האוויר הרוסי, הכולל פיתוח משותף של מטוס קרב של הדור החמישי ומטוס משא רב-תכליתי בשם "UAC/HAL Il-214". ישנה השקעה גדולה גם במערכות כגון: מערכת הגנה אקטיבית נגד טילים ונשק גרעיני.
הרכש הצבאי מגורמי חוץ נאמד במעל 25 מיליארד דולר לשנה, בעיקר מארצות הברית, ישראל, רוסיה וצרפת. הייצוא קטן משמעותית – כ-180 מיליון דולר לשנה.
היסטוריה

להודו יש את אחת מההיסטוריות הצבאיות הארוכות ביותר, שראשיתה לפני כמה אלפי שנים. ההתייחסות הראשונה לצבאות נמצאת בוודות ובאפוסים, טקסטים הודיים קלאסיים על חץ וקשת בפרט, ועל אמנויות לחימה בכלל.
נתיבי ים בין הודו לאדמות שכנות שימשו למסחר במשך מאות שנים, והם אחראים להשפעה הנרחבת של התרבות ההודית על חברות אחרות. בני החולה הצטיינו בסחר חוץ ובפעילות ימית, והרחיבו את השפעתם מעבר לים ,לסין ולדרום מזרח אסיה. במהלך המאות ה-17 וה-18 הורחבו הציים של מרתה וקראלה, והפכו לכוחות הימיים החזקים ביותר באזור, כשהם הביסו את הציים האירופיים בתקופות שונות קרב קולאצ'ל.
היסטוריה > הודו הבריטית (1857 עד 1947)

הצי המלכותי ההודי הוקם לראשונה על ידי הבריטים בעוד שחלק גדול מהודו היה בשליטת חברת הודו המזרחית הבריטית. בשנת 1892, הוא הפך למרכיב ימי בתור הנחתת ההודית המלכותית (RIM).
במהלך מלחמת העולם הראשונה תרם הצבא ההודי מספר דיוויזיות וחטיבות עצמאיות למלחמה באירופה, בים התיכון ובמזרח התיכון. מיליון חיילים הודים שירתו מעבר לים; 62,000 מתו ועוד 67,000 נפצעו. בסך הכל, 74,187 חיילים הודים מתו במהלך המלחמה. היא נלחמה נגד האימפריה הגרמנית במזרח אפריקה הגרמנית, ובחזית המערבית. דיוויזיות הודיות נשלחו גם למצרים, גליפולי וכמעט 700,000 שירתו במסופוטמיה נגד האימפריה העות'מאנית.
הקצינים ההודיים הבכירים ביותר היו אלו המשרתים בשירות הרפואה ההודי הלא לוחם, שלא החזיקו בדרגה גבוהה יותר מקולונל. בצבא ההודי הסדיר, לא היו קצינים הודים מעל דרגת רב-סרן. לצי המלכותי ההודי לא היו קציני קו בכירים הודיים אלא רק קצין-מהנדס-בכיר הודי יחיד, בעוד שלחיל האוויר ההודי לא היו קצינים הודים בכירים ב-1939.
במלחמת העולם השנייה, הצבא ההודי החל את המלחמה ב-1939 עם קצת פחות מ-200,000 איש. עד סוף המלחמה הוא הפך לצבא המתנדבים הגדול בהיסטוריה, והגיע ליותר מ-2.5 מיליון איש עבאוגוסט 1945. בשירות בדיוויזיות של חי"ר, שריון וכוחות מוטסים, הם לחמו בשלוש יבשות אפריקה, אירופה ואסיה. הצבא ההודי נלחם באתיופיה נגד הצבא האיטלקי, במצרים, לוב ותוניסיה גם נגד הצבא הגרמני, ולאחר הכניעה האיטלקית, נגד הצבא הגרמני באיטליה. עם זאת, עיקר הצבא ההודי היה מחויב להילחם בצבא היפני, תחילה במהלך התבוסות הבריטיות במלאיה והנסיגה מבורמה לגבול ההודי. מאוחר יותר, לאחר מנוחה והתאוששות לקראת הכניסה חזרה לבורמה, כחלק מצבא האימפריה הבריטית. מסעות אלה עלו בחייהם של למעלה מ-36,000 חיילים הודים, בעוד ש-34,354 נוספים נפצעו. 67,340 הפכו לשבויי מלחמה. כ-4,000 עיטורים על גבורה, ו-38 חברי הצבא ההודי זכו בצלב ויקטוריה או בצלב ג'ורג'.
דרישות המלחמה וההכרה הגוברת בכך שעידן הדומיננטיות הבריטית בהודו מסתיימת הגבירו את קצב ה"אינדיאנזציה", חיילים הודים הנכנסים לדרגות קצונה גבוהות.
היסטוריה > הדומיניון של הודו (1947–1950)

תאריך היווצרותם הרשמי של הכוחות המזוינים הלאומיים של הודו נחשב ל-15 באוגוסט 1949, כאשר הצבא הונהג לראשונה על ידי גנרל הודי, הם נוצרו על בסיס יחידות צבאיות של צבא הודו הבריטי. שקיבל האיחוד ההודי במהלך חלוקתה של הודו הבריטית ב-1947. התקופה מיד לאחר עצמאות הודו הייתה תקופה טראומטית עבור הודו וצבאה. יחד עם העצמאית החדשה, הכוחות המזוינים ההודיים חולקו בכוח בין הודו ופקיסטן, כאשר ספינות, דיוויזיות וכלי טיס הוקצו למדינות השונות. לאחר החלוקה, ב-15 באוגוסט 1947, הכוחות המזוינים ההודיים כללו.
היסטוריה > הרפובליקה של הודו

ב-1955 שונתה חוקת הודו ונשיא הודו היה למפקד העליון של הכוחות המזוינים של הודו.
סקירה כללית

המטה של הכוחות המזוינים ההודיים נמצא בניו דלהי, בירת הודו. נשיא הודו משמש כמפקד העליון הרשמי של הכוחות המזוינים ההודיים, בעוד השליטה בפועל נמצאת בידי הרשות המבצעת בראשות ראש ממשלת הודו.
הכוחות המזוינים ההודים מתחלק לקבוצות שונות בהתאם לאזור הפעולה שלהם. צבא הודו מחולק מנהלית לשבע פקודות טקטיות, כל אחת בשליטה של לוטננט גנרל אחר. חיל האוויר ההודי מחולק לחמישה פיקודים מבצעיים ושני פקודות פונקציונליות. בראש כל פיקוד עומד קצין אוויר בדרגת מרשל אוויר. הצי ההודי מפעיל שלושה פקודות, בראש כל פיקוד עומד קצין דגל בדרגת סגן אדמירל. ישנן שתי פקודות משותפות שראשן יכול להיות שייך לכל אחד משלושת השירותים. אלו הם פיקוד הכוחות האסטרטגיים ופיקוד אנדמן וניקובר. היעדר מפקד צבאי כולל סייע לשמור על הכוחות המזוינים ההודיים בשליטה אזרחית, ומנע את עלייתן של דיקטטורות צבאיות כמו בפקיסטן השכנה.
לחיל החימוש ארבע משימות עיקריות:
להגן על שלמותה הטריטוריאלית של הודו.
להגן על המדינה מפני תוקפנות חיצונית.
לתמוך בקהילה האזרחית במקרה של אסונות (למשל הצפה).
להשתתף בפעולות שמירת השלום של האומות המאוחדות בהתאמה למחויבותה של הודו לאמנת האומות המאוחדות.
ביצוע פעולות מחוץ להודו אם האינטרסים של המדינה מחייבים זאת.
סקירה כללית > ארגון

צבא הודו (כוחות יבשה)
פיקוד המזרח בקולקטה.
פיקוד מרכז בלקנאו (ללא יחידות).
פיקוד הצפון באודהמפור.
פיקוד דרום בפונה.
פיקוד דרום מערב בג'איפור.
פיקוד המערב בצ'נדימנדיר.
הצי ההודי (חיל הים)
פיקוד הצי המערבי (WNC) במומבאי.
פיקוד חיל הים המזרחי (ENC) בוויזקהפטנם.
פיקוד חיל הים הדרומי (SNC) בקוצ'י.
פיקוד אנדמן וניקובר (A&NC, פיקוד איי אנדמן וניקובר) בפורט בלייר
חיל האוויר ההודי (חיל האוויר)
פיקוד אוויר מרכז - (CAC) באלאהבאד אוטר פרדש.
פיקוד אוויר מזרחי - (EAC) בשילונג מג'לאיה.
פיקוד האוויר הדרומי - (SAC) בקראלה.
פיקוד אוויר דרום מערב - (SWAC) בגנדהינגר גוג'אראט.
פיקוד האוויר המערבי - (WAC) בפארק סוברוטו ניו דלהי.
משמר החופים ההודי (משמר החופים)
אזור מערבי (אזור מערבי) במומבאי.
אזור מזרח בצ'נאי.
מלחמות

מאז קבלת העצמאות ב-1947, הודו נלחמה במלחמות עם פקיסטן ובעימות גבול עם סין. בשנת 1961, מובלעות בשליטת הפורטוגזים שולבו במדינה.
מלחמת הודו-פקיסטן הראשונה (1947-1948)
שחרור גואה מפורטוגל (1961)
מלחמת הודו–סין (1962)
מלחמת הודו–פקיסטן השנייה (1965)
מלחמת העצמאות של בנגלדש (1971)
מלחמת הודו-פקיסטן השלישית (1971)
מלחמת קרגיל (1999).
משמר החופים ההודי

משמר החופים ההודי מגן על האינטרסים הימיים של הודו ואוכף את החוק הימי, עם סמכות שיפוט על המים הטריטוריאליים של הודו, כולל האזור הרציף והאזור הכלכלי הבלעדי שלה. משמר החופים ההודי הוקם רשמית ב-18 באוגוסט 1978 על ידי חוק משמר החופים של הפרלמנט ההודי ככוח מזוין עצמאי של הודו. היא פועלת תחת משרד הביטחון.
משמר החופים עובד בשיתוף פעולה הדוק עם הצי ההודי, מחלקת הדיג, מחלקת ההכנסות (מכס) וכוחות המשטרה המרכזית.
נשק גרעיני

הודו מחזיקה בנשק גרעיני מאז 1974. הניסוי הגרעיני האחרון שלה התרחש ב-11 במאי 1998, אז החל מבצע שאקטי עם פיצוץ של פצצת היתוך אחת ושלוש פצצות ביקוע. ב-13 במאי 1998 פוצצו שני מכשירי ביקוע נוספים. עם זאת, הודו מקיימת מדיניות של הרתעה גרעינית נגד יריבים גרעיניים. דוקטרינת הגרעין של הודו צופה בניית הרתעה מינימלית כדי לקיים יכולת תגובה של מכה שנייה שתהיה מסיבית ותוכננה לגרום נזק בלתי מקובל לאויב. הודו על סף הפיכתה לאחת מארבע המדינות היחידות בעולם שיש להן טריאדה גרעינית. הטילים הגרעיניים של הודו כוללים את פריתווי, אגני, שוריה, סגריקה, דהנוש ואחרים. הודו ערכה את הניסוי הראשון שלה עם ה-Agni-V, שיכול לשאת ראש נפץ גרעיני מזרחה לסין ולמערב עמוק לתוך אירופה עם טווח של 5,000 ק"מ, באפריל 2012, ואת הניסוי השני בספטמבר 2013. Agni-VI, עם טווח גלוי של 6000-8000 ק"מ נמצא גם בפיתוח עם תכונות כמו מספר ראשי נפץ מכוונים חוזרים.
הודו מחזיקה במפציצים כמו Tu-142 וכן מטוסי קרב סוחוי Su-30MKI, דאסו מיראז' 2000, מיג-29 ו-HAL Tejas המסוגלים לשאת ראשי נפץ גרעינים. מכיוון שאין להודו אסטרטגיית שימוש גרעיני ראשון נגד האויב, חשוב לה הגן מפני תקיפה ראשונה. הגנה זו מפותחת בצורה של מערכת הגנה נגד טילים בליסטיים.
הפיקוד הגרעיני האסטרטגי של הודו שולט בראשי הנפץ הגרעיניים היבשתיים שלה, בעוד שכוחות חיל הים, ספינות טילים וחיל הים והמפקדה שלה מבוססת חיל האוויר שולטים בראשי נפץ אוויריים. ראשי הנפץ הגרעיניים של הודו נפרסו בחמישה אזורים.
שותפות צרפתית-הודית

הודו וצרפת פיתחו יחסים טובים מאוד במהלך השנים האחרונות. השותפות עצמה החלה ב-1989. הוא היה אמור להתבסס על שיתוף פעולה: הגנה, חלל ושימוש אזרחי באנרגיה גרעינית. שיתוף הפעולה הזה הוא האינטנסיבי ביותר בתחום התרגילים הצבאיים המשותפים ותעשיית הנשק.
וארונה, כלומר תרגילים צרפתיים-הודיים, הפועלים מזה 20 שנה ומתקיימים בתדירות גבוהה. בשנת 2021 נערכו אימונים בני שלושה ימים לשני הציים ובשנת 2022 הורחבו עוד יותר יעדי ההכשרה: התרגילים כללו גם את נושא הלחימה הימית.
גארודה הוא גם תרגיל צרפתי-הודי, המתקיים בצרפת או בהודו, אך באופן לא סדיר. תרגילי גארודה האחרונים התקיימו ביוני 2019.
בנוסף, ב-10 במרץ 2018, צרפת והודו חתמו על הסכם המעניק תמיכה לוגיסטית הדדית בין הכוחות המזוינים של הודו והכוחות המזוינים של צרפת.
ראו גם

DRDO
הערות שוליים

↑  History of Ministry of Defence of India, your article library
חייל הודי באימון
מל האריס

| --- | --- |

האריס, 2016
 לידה:  12 ביולי 1956 (בת 68) בת'להם, ארצות הברית 
 שם במה:  Mel Harris 
 שם לידה:  Mary Ellen Harris 
 מדינה:  ארצות הברית 
 תקופת הפעילות:  מ-1977 
 מקום לימודים:  New Brunswick High School 
 בן או בת זוג:  Bob Brush (2009–?) 
 פרסים והוקרה:  פרס עולם התיאטרון (1992) 
 פרופיל ב-IMDb
 
מרי אלן "מל'" האריס (באנגלית: Mary Ellen "Mel" Harris; נולדה ב-12 ביולי 1956) היא שחקנית קולנוע וטלוויזיה אמריקאית הידועה בעיקר בזכות תפקידה כהופ מרדוק סטדמן בסדרת הדרמה שלושים ומשהו (1987 – 1991), עליו קיבלה מועמדות לפרס גלובוס הזהב בשנת 1990.
ביוגרפיה

האריס נולדה בבת'להם, פנסילבניה, בתם של מרי מייקל "מייק", מורה למדעים בתיכון, ווורן האריס, מאמן כדורגל בתיכון בית לחם באוניברסיטת פרינסטון. האריס גדלה בנורת' ברונסוויק, ניו ג'רזי היא סיימה את בית הספר התיכון ניו ברונסוויק בשנת 1974. לפני שהחלה לעסוק במשחק, האריס הופיע כמתמודדת בתוכנית "הפירמידה" בהנחיית דיק קלארק. מאוחר יותר היא הופיעה כסלבריטאית באותה תוכנית תוכנית בהנחיית ג'ון דוידסון בשנת 1991.
קריירה

תפקיד הבכורה של האריס היה בתפקיד ראשי בסרט הפעולה "מבוקש: מת או חי" משנת 1987 בכיכובו של רוטגר האוור. מאוחר יותר היא כיכבה בתפקיד ראשי לצד קן אולין, פטרישיה ווטיג, מלאני מאיירון, טימותי באספילד, פיטר הורטון ופולי דרייפר בסדרת הדרמה שלושים ומשהו ובו גילמה את הופ מרדוק סטדמן. הסדרה זכתה לשבחי הביקורת והאריס הייתה מועמדת לפרס גלובוס הזהב לשחקנית הטובה ביותר - בסדרת טלוויזיה לשנת 1990. היא ביימה פרק אחד במהלך העונה האחרונה. הסדרה ירדה מהמרקע בשנת 1991. באותה תקופה היא גם כיכבה בסרט האימה "הארון של קמרון" (1988) ובקומדיית האקשן "K-9" לצד ג'ים בלושי. בשנת 1989 השתתפה בסדרת הטלוויזיה "צלב האש". בשנת 1989 נבחרה על ידי מגזין "הרפרס בזאר" לאחת מ"הנשים היפות ביותר באמריקה".
בשנות התשעים שיחקה האריס במגוון תפקידים בטלוויזיה. בין היתר השתתפה בסרט "נטל ההוכחה" (1992), "בגידה אולטימטיבית" (1994) ו"נשות האביב" (1995). היא שיחקה במותחן האימה הפסיכולוגי Raising Cain מ-1992. תפקידים בולטים אחרים שלה כוללים את ריצ'ארד וסוד הספרים האבודים משנת 2003. בין השנים 1996 ל-1998 היא כיכבה עם ג'ר ברנס בסיטקום של NBC "משהו כל כך נכון". הסדרה בוטלה לאחר שתי עונות.
האריס הופיעה במספר סדרות טלוויזיה בשנות האלפיים, בין היתר בסדרות מגע של מלאכים, סטארגייט SG-1, הבית הלבן, ג'אג, האוס ומחשבות פליליות. היא הפיקה ויצרה את הדרמה "נקיפות מצפון" המבוססת על רומן משנת 1978 של ג'ודית קרנץ. לאחר הפסקה של שש שנים, בשנת 2013 חזרה האריס לטלוויזיה שהופיע בשני הפרקים של חוק וסדר: מדור מיוחד. בשנת 2016, האריס כיכבה בעונה הראשונה של סדרת הדרמה עצום את העין, ובשנת 2017 עד 2018 שיחקה בסדרה הקומית מתחזים. בשנת 2020, ABC החלה בהפקת סרט המבוסס על הסדרה שלושים ומשהו ופורסם כי האריס אמורה לחזור לשחק לצד אולין, בוספילד ווטיג.
חיים אישיים

האריס הייתה נשואה שש פעמים. נישואיה (בסדר כרונולוגי) כוללים: דייוויד סילברג'לד (1978 – 1979), בריאן קילקומונס (1980 – 1982), הצלם דייוויד הום קנרלי (1983 – 1988) (נולד להם הבן ביירון ב-1984), השחקן קוטר סמית' (1988 – 1996) (נולדה להם הבת מדליין באפריל 1990), בנקאי ההשקעות מייקל טומיי (2001 – 2006), והתסריטאי והמפיק הבעל הנוכחי בוב ברוש.
הערות שוליים

↑  "Mel Harris Biography (1957-)". www.filmreference.com.
↑  Gold, Todd. "Yuppie Babies, Beaus and Tales of Woe on Thirtysomething Plunk a Responsive Chord for Mel Harris", People (magazine), October 26, 1987. Accessed January 30, 2013. "She learned that the hard way. Born in Bethlehem, Pa., and raised in North Brunswick, N.J., Harris says that her parents' home was loveless long before their divorce in 1969."
↑  The Ultimate New Jersey High School Year Book.
↑  Brennan, Patricia (20 בינואר 1991). "HE'S GAME FOR THE NEW '$100,000 PYRAMID'". {{cite web}}:  (עזרה)
↑  "Mel Harris". www.goldenglobes.com.
↑  "'Thirtysomething' Actress Mel Harris Files For Divorce | Access Online". Access.
↑  "'Scruples' adapted by ABC as possible drama". EW.com.
↑  Andreeva, Nellie (31 בינואר 2012). "'Scruples' Adaptation From Tony Krantz & Natalie Portman Ordered To Pilot At ABC". {{cite web}}:  (עזרה)
↑  Andreeva, Nellie (8 בינואר 2020). "'Thirtysomething': ABC Picks Up Sequel Series Pilot With Original Cast From Marshall Herskovitz & Ed Zwick". {{cite web}}:  (עזרה)
↑  "Thirtysomething's Mel Harris on Owning Her 6 Marriages: 'Clearly I Believe in It Because I've Kept Trying'". PEOPLE.com.
↑  appearance on Oprah Where Are They Now
| --- | --- |
בקרת זהויות :  PLWABN: 9810631849905606  BNE: XX1168488  BnF: cb14026937d (data)  GND: 1024218325  ISNI: 0000 0000 7823 6006  LCCN: n96095377  VIAF: 44499014   WorldCat (עם VIAF): 44499014
קמה ורדי

| --- | --- |

קמה ורדי
 לידה:  13 ביוני 1989 (בת 35) ירושלים, ישראל 
 מוקד פעילות:  ישראל 
 תקופת הפעילות:  מ-2007
 עיסוק:  סופרת, מוזיקאית, זמרת
 סוגה:  פולק
 שפה מועדפת:  אנגלית, עברית 
 
קמה ורדי טהרלב (נולדה ב-13 ביוני 1989) היא סופרת, זמרת-יוצרת, פזמונאית ומלחינה ישראלית.
ביוגרפיה > שנותיה המוקדמות

ורדי נולדה בירושלים. היא בתה השנייה של האמנית רוני טהרלב, נכדתם של הפזמונאי יורם טהרלב והמשוררת נורית זרחי ונינתם של הסופר ישראל זרחי והמחזאי חיים טהרלב. ילדותה של ורדי עברה עליה בכפר ויתקין, בסקוטלנד, בהרצליה ובמצפה מתת שבגליל העליון. היא למדה בחינוך ביתי ובבית-הספר הדמוקרטי תפן. כשהייתה בת 15 עזבה את הלימודים ואת בית משפחתה שבצפון ונדדה ברחבי הארץ.